Finale “Hospital Playlist 2” Capai Penilaian Tertinggi Sepanjang Musim
Hospital Playlist 2 mengakhiri rancangannya dengan meraih rating tertinggi!  Menurut Nielsen Korea (via Soompi), episod finale drama tvN itu telah mencapai rating 14.1 peratus, menandakan penilaian tertinggi sepanjang masa untuk musim ini. Hospital Playlist 2 turut berjaya mengekalkan kedudukan pertama di slot waktunya, di semua saluran, termasuklah rangkaian siaran awam, untuk siri finale yang sangat dinanti-nantikan.  Walaupun musim kedua Hospital Playlist telah berakhir, pasukan produksi dan para pelakon telah menyatakan minat untuk kembali pada musim terbaru. Buat masa ini, masih belum ada perancangan untuk musim ketiga.  Drama bertema perubatan ini mengisahkan tentang lima sahabat yang sentiasa bersama sejak dibangku sekolah hinggalah mereka belajar di kolej perubatan, dan mereka juga adalah rakan sekerja di hospital yang sama. Musim pertama dan kedua Hospital Playlist boleh di strim di Netflix.